open-index/open-wikipedia-markdown huggingface dataset:
Gamle sørarabiske språk

**Gamle sørarabiske språk** (eller **ṣayhadisk** eller **jemenittisk**) omfatter noen utdødde semittiske språk som ble talt i Arabia i oldtiden. Gamle sørarabiske språk regnes med til sørsemittiske språk sammen med de nåværende sørarabiske språk og etiopiske språk. De ble skrevet i gammel sørarabiske skrift.

Det var en rekke andre gamle sørarabiske språk (eksempelvis awsānianak), som det imidlertid er svært få bevis som har blitt bevart. Et par mulige overlevende sayhadiske språk attesteres på razihi-språket og faifi-språket som snakkes langt nordvest i Jemen, selv om disse talevariantene har både arabiske og sayhadiske trekk, og det er vanskelig å klassifisere dem som enten arabiske dialekter med en sayhadisk substrat, eller sayhadiske språk som har blitt omstrukturert under press fra arabisk.

## Klassifisering
Det ble opprinnelig antatt at alle fire medlemmene av denne gruppen var dialekter av ett gammelt sørarabisk språk, men på midten av 1900-tallet beviste lingvisten Alfred Felix Landon Beeston til sist at de faktisk utgjorde uavhengige språk.

De gamle sørarabiske språkene ble opprinnelig klassifisert (delvis på grunnlag av geografi) som sørsemittiske, sammen med arabisk, moderne sørarabisk og etiopisk-semittisk; i senere tid har imidlertid en ny klassifisering blitt tatt i bruk som plasserer gammel sørarabisk, sammen med arabisk, ugarittisk, arameisk og kanaanittisk/hebraisk i en sentralsemittisk gruppe; og etterlater moderne sørarabisk og etiopisk i en egen gruppe. Denne nye klassifiseringen er basert på at arabisk, gammel sørarabisk og nordvestsemittisk (ugarittisk, arameisk og kanaanittisk) deler en nyskapning i det verbale systemet, en ufullkommenhet som tar formen **yVqtVl-u* (de andre gruppene har **yVqattVl*); Nebes viste at sabeisk i det minste hadde formen *yVqtVl* i imperfektum.

De fire viktigste gamle sørarabiske språkene var: sabeisk, mineisk, qatabansk og hadramautisk.

Gamle sørarabiske språk hadde sitt eget skriftsystem, gamle sørarabiske skrift, eller *Ms3nd*, bestående av 29 grafemer som ble brukt samtidig for ur-geez i oldtidens kongerike Dʿmt (eoretisk vokalisert som ዳዓማት, *Daʿamat*)  på 900- og 400-tallet f.Kr., og til slutt delte et felles opphav med de andre semittiske abjadene, ursinaitisk alfabet, funnet i et lite antall på rundt 40 inskripsjoner og fragmenter på Sinaihalvøya. Ursinaitisk regnes som det eldste sporet av alfabetisk skrift og den felles opphavet til både den gamle sørarabiske skriftsystemet og det fønikiske alfabetet. 

Den siste inskripsjonen av disse språkene er datert til 554 e.Kr., 60 år før islams opptreden og påfølgende ensretning.

## Referanser


## Eksterne lenker
*
FC Paços de Ferreira

**Futebol Clube Paços de Ferreira** er en portugisisk fotballklubb fra byen Paços de Ferreira i distriktet Porto. Klubben ble grunnlagt i 1950 og lagets draktfarger er gule med røde og grønne detaljer, mens bortedraktene er hvite med svarte detaljer og svart underdel. FC Paços de Ferreira spiller sine hjemmekamper på Estádio da Mata Real.

## Historie
Klubben startet under navnet *Sport Club Pacense* i 1930-årene og spilte i lavere divisjoner frem til 1950-årene. I november 1950 skiftet klubben til nåværende navn, men fortsatte å spille i lavere divisjoner utover 1960- og 1970-årene. I 1991 rykket laget opp fra Liga de Honra, og med unntak av 2004/2005-sesongen, så spilte klubben i landets øverste divisjon. 

Paços de Ferreira endte opp på en respektabel sjetteplass i serien under 2006/2007-sesongen og ble kvalifisert til UEFA-cupen 2007/08, hvor klubben røk ut allerede i første runde mot nederlandske AZ Alkmaar. Klubben spilte seg også frem til finale i det portugisiske cupmesterskapet Taça de Portugal i 2009, som de tapte til fordel for FC Porto. Paços de Ferreira ble likevel kvalifisert til spill i UEFA Europa League 2009/10 for sin finaledeltagelse på grunn av at Porto allerede var kvalifisert til europacupspill gjennom sin plassering i serien. Paços de Ferreira ble omsider slått ut i tredje kvalifiseringsrunde til fordel for israelske Bnei Yehuda Tel Aviv.

## Meritter
***[[Liga de Honra]] (3):** 1990/1991, 1999/2000, 2004/2005

## Sesonger

## Kjente spillere med tilknytting til klubben
*  Arturo Alvarez
*  André Amougou
*  Vitorino Antunes
*  Diogo Jota
*  Jaime Pacheco
*  Pedro
*  Renato Queirós
*  Mário Sérgio

## Referanser


## Eksterne lenker
*
Rebekka Borsch

**Rebekka Borsch** (født 1976) har vært avdelingsdirektør for Kompetanse, innovasjon og digitalisering i NHO. I perioden 2021 til 2024 var hun leder for den norske UNESCO-kommisjonen. Fra 2018 til 2020 var hun statssekretær for forskning- og høyere utdanningsminister Iselin Nybø i Kunnskapsdepartementet.

Borsch er styreleder for Bjerknessenteret for klimaforskning og sitter i porteføljestyret for forskningssystemet i Forskningsrådet. 

Borsch er tidligere politiker for Venstre og har blant annet vært medlem av Venstres sentralstyre 2012-2016, landsstyre 2010-2018 og av leder av Venstres internasjonale utvalg fra 2012 til 2018. I stortingsvalget 2013 og stortingsvalget 2017 var hun Venstres førstekandidat i Buskerud. 

Ved kommune- og fylkestingsvalget 2011 ble Borsch valgt inn i kommunestyret i Røyken og ble 1. vara til fylkestinget. Hun ble gjenvalgt som kommunestyrerepresentant i 2015. Hun var medlem av formannskapet i Røyken og av fellesnemnda for sammenslåingen av kommunene Asker, Røyken og Hurum. 

Fra 2011 til 2015 var Borsch meddommer i Drammen tingrett, og fra 2016 til 2020 styremedlem i *[[Dag og Tid]].*

Rebekka Borsch kom til Norge i 2003 og ble norsk statsborger i 2011. Hun er utdannet journalist og statsviter fra Freie Universität Berlin og har jobbet i Miljødirektoratet og i Europabevegelsen.  

## Referanser


## Eksterne lenker
* 
* 
* Debattinnlegg fra Rebekka Borsch
* Venstres offisielle side om Rebekka Borsch
Mahra

**Mahra** er en stamme i Jemen. De taler språket mehri.

Mahra er tradisjonelt kjent som et folk på steppene i Jemen som delvis lever som nomader. De aler opp kameler, kveg og sauer.
USS «Midway» (CV-41)

**USS «Midway» (CV-41)** er et amerikansk hangarskip som er flytende museum i San Diego i USA. Skipet ble tatt i bruk ved slutten av Andre verdenskrig og hun tjenestegjorde både under Vietnamkrigen og under Gulfkrigen
Jacob Lund

**Jacob Lund** (1952–2024) var en norsk finansmann som var sponsorsjef i DNB-konsernet fra 1992 til 2012. Han var fra Vigrestad i Hå kommune i Rogaland.

Lund var cand.philol fra Universitetet i Bergen, med hovedfag i historie. Han jobbet som lektor på Marikollen skole i Bergen frem til 1984. Deretter var han informasjonssjef for Bergen Lysverker (1984–1992).

For sin innsats som sponsorsjef for DNB, inkludert merkevarene Postbanken, Vital, Cresco og Nordlandsbanken, ble han første mottaker av «Sponsor,- og Eventforeningens Ærespris», og han vant førstepris for beste kultursponsorat i Europa med DNBs sponsing av Ibsenåret 2006. I 2010 ble han kåret til norsk idretts niende mektigste person av Sportsanalyse.no.

Han startet i 2012 eget konsulentselskap innen sponsorarbeid, markedsføring og merkevarebygging.

## Referanser
Jacarepaguá

:*Denne artikkelen er om bydelen i Rio de Janeiro. For racerbanen med samme navn, se [[Autódromo Internacional Nelson Piquet]].*

**Jacarepaguá** er den 4. største bydelen i Rio de Janeiro i Brasil. Navnet er indiansk og betyr «grunn pytt med alligatorer» (*yakaré* (alligator) + *upá* (pytt) + *guá* (grunn)). Jacarepaguá hadde 157&nbsp;326 innbyggere i 2010. Bydelen har et areal på 75,8 km².

Jacarepaguá befinner seg vest i byen. Bydelen Barra da Tijuca skiller den fra sjøen.

## Referanser
Rio Ave FC

**Rio Ave Futebol Clube** er en portugisisk fotballklubb fra byen Vila do Conde i regionen Norte. Klubben ble grunnlagt i 1939 og lagets draktfarger er hvite med grønne vertikale striper, mens bortedraktene er røde med hvit underdel. Rio Ave FC spiller sine hjemmekamper på Estádio dos Arcos.

## Historie
Rio Ave ble grunnlagt i 1939 og fikk raskt kallenavnet *Rio Grande* etter elven Ave som renner igjennom regionen. Klubbens storhetsperiode kom på 1980-tallet, da Rio Ave endte på en femteplass i den øverste divisjonen i 1981/1982-sesongen. I 1984 spilte klubben seg frem til finalen det portugisiske cupmesterskapet Taça de Portugal, hvor de tapte  4–1 for FC Porto. 

Utover 1990-tallet befant klubben seg hovedsakelig på nivå to (Liga de Honra), og har i det neste tiåret vekslet med å spille i de to øverste divisjonene.

## Spillerstall
Oppdatert 16. mai 2024.

### Utlånte spillere

## Meritter
***[[Liga de Honra]] (2):** 1995/1996, 2002/2003

## Sesonger

## Kjente spillere med tilknytting til klubben
*  Alfredo
*  Fábio Coentrão
*  Rui Jorge
*  Emmanuel Maboang
*  José Mourinho
*  Paulinho Santos

## Referanser


## Eksterne lenker
*
Niels Sødring Barth

**Niels Sødring Barth** (1873–1954) var kirurg og ordfører i Arendal.

Sønn av konsul og prokurist Georg Daniel Barth (1843–1880) og Talke Sødring (1842–1891), giftet seg i 1900 med Bertha Sørensen (f. 1871 i Egersund), datter av Reinert Sørensen (1842–1934) og Marie Lindman (1847–1913). Var frimurer og var ordførende mester i St. Johanneslogen Fraternitas til de tvende Fyrtaarn fra 1920 til 1950.

Barth tok Candidatus medicinæ i 1898. Samme år ble han vernepliktig sekondløytnant i Marinens Sanitet. I 1905 ble han premierløytnant og tjenestegjorde som skisplege på flere tokt før han fikk avskjed i 1911. Han var sykehuslege på Arendal sykehus fra 1913 til 1918, da han ble spesialist i kirurgi på samme sted. Da spanskesyken kom til Arendal høsten 1918 ble han engasjert som epidemilege for å få kontroll over situasjonen. Barth senere kirurg på St. Franciskus hospital i Arendal.

Han var viseordfører i Arendal fra 1925 til 1935, og ordfører fra 1935 frem til 1940. Han var tilbake som ordfører i 1945.

## Se også
* Liste over ordførere i Arendal 

## Referanser


## Kilder
* Bjørn Steenstrup: *[https://runeberg.org/hvemerhvem/1948/0037.html Hvem er Hvem?]* 1948
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Melissa McCarthy

**Melissa McCarthy** (født 26. august 1970) er en amerikansk skuespiller, komiker, forfatter og produsent.

McCarthy ble først kjent gjennom rollen som Sookie St. James i TV-serien *[[Gilmore Girls]]*, som hun spilte mellom 2001 og 2009. Mellom 2007 og 2009 spilte hun Dena i TV-serien *[[Samantha Who?]]*. Siden 2010 har hun spilt Molly Flynn, en av hovedrollene i TV-serien *[[Mike & Molly]]*.

Hun har også hatt flere filmroller ved siden av TV-rollene sine, og sitt store filmgjennombrudd fikk hun med fimen *[[Bridesmaids]]* (2011), der hennes tolkning av figuren Megan ga henne flere prisnominasjoner, deriblant både en BAFTA og en Oscar for beste kvinnelige birolle. I 2015 spilte hun i actionkomedien *[[Spy (film)|Spy]]*.

For rollen som Lee Israel i Can You Ever Forgive Me (2018) ble hun nominert til Oscar for beste kvinnelige hovedrolle. 

## Filmografi (utvalg)
* 2003 Historien om David Gale
* 2006 Charlie's Angels
* 2011 Bridesmaids
* 2012 This Is 40
* 2013 Identity Thief
* 2013 The Hangover Part III
* 2013 The Heat
* 2014 St. Vincent
* 2015 Spy
* 2016 Ghostbusters 
* 2016 The Boss
* 2018 Life of The Party
* 2018 Can You Ever Forgive Me
* 2019 The Kitchen
* 2021 Nine Perfect Strangers
* 2022 
* 2023 The Little Mermaid

## Referanser


## Eksterne lenker
* 
*
Nasir Jang

**Nasir Jang** (født 26. februar 1712, død 16. desember 1750) var nizam av Hyderabad fra 1. juni 1748 til 16. desember 1750. Hans egentlige navn var Ahmed Ali Khan, men han omtales vanligvis med tittelen Nasir Jang. 

Han var nest eldste sønn av Kamar-ud-din, statens grunnlegger. Da faren døde i 1748 brøt det ut strid om arvefølgen. Et av Kamar-ud-dins barnebarn, Muzaffar Jang, konkurrerte med Nasir Jang om makten. Britene og franskmennene involverte seg i striden og med britisk hjelp sikret Nasir Jang seg tronen. Etter at han ble drept fikk Muzaffar Jang støtte av Joseph François Dupleix og franskmennene og sikret seg makten. Franskmennene sikret også at den franskvennlige Salabat Jang kom på tronen da Muzaffar Jang ble drept.

## Referanser
Muzaffar Jang

**Muzaffar Jang** (død 1751) var nizam av Hyderabad fra 16. desember 1750 til 13. februar 1751. Hans egentlige navn var Hidayat Muhi-ud-din Sa'adullah Khan, men han omtales vanligvis med tittelen Muzaffar Jang.

Han var barnebarn av staten Hyderabads grunnlegger, Kamar-ud-din, og kastet seg inn i striden om å overta makten da morfaren døde i 1748. Hans onkel Nasir Jang erobret imidlertid makten, men da han ble drept i desember 1751, kom Muzaffar Jang på tronen med hjelp av Joseph François Dupleix og det franske Ostindiakompaniet. Muzaffar Jang ble selv drept i februar 1751 og franskmennene sikret at han ble etterfulgt av Salabat Jang. 

## Referanser
Salabat Jang

**Salabat Jang** (født 1718–1763) var nizam av Hyderabad fra 13. februar 1751 til 8. juli 1762. Hans egentlige navn var Said Muhammed Khan, men han omtales vanligvis med tittelen Salabat Jang.

Han var sønn av Kamar-ud-din, statens grunnlegger, og overtok makten etter sin nevø Muzaffar Jang. Salabat Jang hadde støtte av Joseph François Dupleix og de franske Ostindiakompaniet, som lå i strid med det britiske Ostindiakompaniet om innflytelse i regionen. Salabat Jang ble utfordret av sin bror, som hadde militær støtte av marathaene, men døde uten å lykkes i å erobre tronen. Salabat Jang inngikk i 1759 en traktat med britene, den første i en rekke som hundre år senere hadde gjort Hyderabad til en vasallstat under britene.

Han ble avsatt av sin bror Ali Khan 8. juli 1762. Broren hadde støtte av det britiske Ostindiakompaniet. 

## Referanser
Asaf Jah III av Hyderabad

**Sikander Jah, Asaf Jah III av Hyderabad** (født 11. november 1768, død 21. mai 1829) var nizam av Hyderabad fra 6. august 1803 til sin død 21. mai 1829. Han etterfulgte sin far Ali Khan på tronen.

I nizam Sikander Jahs regjeringstid befestet britene sin makt i regionen og Hyderabads utenrikspolitiske handlefrihet ble begrenset. Han måtte også akseptere at britene utpekte sin egen kandidat til stillingen som diwan eller statsminister. I en traktat inngått med britene i 1822 ble Hyderabads grenser fastsatt mer presist og nizamen måtte akseptere å betale britene den tributt han skyldte Marathariket. Britene etablerte videre en enklave like utenfor byen Hyderabad. Denne ble oppkalt etter nizamen og fikk navnet Secunderabad.

Han ble etterfulgt av sin sønn Farkundah Ali Khan. Sikander Jah er gravlagt i Mekka-moskeen i Hyderabad by.

## Referanser
Asaf Jah II av Hyderabad

**Ali Khan, Asaf Jah II av Hyderabad** (1734–1803) var nizam av Hyderabad fra 8. juli 1762 til sin død 6. august 1803. 

## Liv og virke
Han var sønn av Kamar-ud-din, statens grunnlegger, og overtok makten etter sin bror Salabat Jang. Det franske Ostindiakompaniet lå i strid med det britiske ostindiske kompani om innflytelse i regionen og broren hadde hatt fransk støtte. Selv var Ali Khan støttet av britene. Han avsatte sin bror og ble i 1762 nizam av Hyderabad.

Nizam Ali Khan inngikk i 1766 en traktat med britene der det ble avtalt at britene skulle holde tropper til forsvar av Hyderabad mot at nizamen finansierte disse. Traktaten var likeverdig, men var samtidig et ledd i en serie traktater der britene gradvis fikk større innflytelse, slik at Hyderabad til slutt endte opp som en vasallstat. Kystområdene ved Bengalbukta ble avstått til britene. 

I 1790 inngikk nizamen en allianse med britene og marathaene mot Tipu Sultan av Mysore og Hyderabad vant territorier. I 1800 undertegnet nizamen og britene en ny traktat, der Hyderabad avsto områder mot ytterligere militær hjelp fra britene. Da marathaene truet nizamens territorier hedret britene avtalen og vant 23. september 1803 en avgjørende seier i slaget ved Assaye. 

I nizam Ali Khans regjeringstid ble hovedstaden flyttet til byen Hyderabad.

Han ble etterfulgt av sin sønn Sikander Jah.

## Referanser
Bérénice Bejo

**Bérénice Bejo** (født 7. juli 1976) er en argentinsk-fransk skuespiller.

Bejo ble nominert til en Oscar for beste kvinnelige birolle for sin rolle som Peppy Miller i *[[The Artist]]* (2011).

## Referanser


## Eksterne lenker
*
Asaf Jah IV av Hyderabad

**Farkundah Ali Khan, Asaf Jah IV av Hyderabad** (født 25. april 1794, død 16. mai 1857) var nizam av Hyderabad fra 21. mai 1829 til sin død i 1857. Han etterfulgte sin far Sikander Jah på tronen.

Hans regjeringstid var preget av vanskelige statsfinanser og økende gjeld, blant annet som følge av forpliktelsene til å betale britenes militærkontingent til forsvar av Hyderabad. I 1853 avsto Hyderabad inntektene fra den fruktbare regionen Berar til det britiske Ostindiske kompani, sammen med distriktene Osmanabad og Raichur. Britene støttet også at Salar Jung ble utnevnt til diwan eller statsminister.

Han ble etterfulgt på *[[Gaddi|gaddien]]* av sin sønn Tahniyath Ali Khan.

## Referanser
Yazīd I

**Yazīd ibn Mu‘āwiya ibn Abī Sufyān** (arabisk: ; født 645 AD/25 AH, død 683/64 nær Damaskus) var den andre kalifen av Ummayadekalifatet og den første kalifen utenfor Muḥammads familie som arvet stillingen fra sin far. Yazīd hersket i tre år, fra 680 til 683. Yazīd ble bekreftet i stillingen av et valg, og ikke direkte utnevnt av faren.  

## Referanser
Claus Bomhoff Evensen

**Claus Bomhoff Evensen** (født 3. mars 1848 i Brevik, død 9. april 1926) var trelasthandler, ordfører og senere konsul i Arendal.

Sønn av Anders Christian Evensen (1811–1873) og Elise Caroline Bomhoff (1822–1859). Giftet seg med Karen Elise Andersen (1847–1938) fra Brevik i 1872. Sammen fikk de syv barn:
#Elise Evensen (f. 1879)
#Marie Evensen (f. 1881)
#Olaf Andreas Høegh Evensen (f. 1883), banksjef i Den norske Creditbank fra 1924-1952
#Henrikka Høegh Evensen (f. 1885)
#Anna Evensen (f. 1886)
#Christian Bomhoff Evensen (f. 1889)
#Alf Evensen: (f. 1892)

Evensen var ordfører i Arendal i perioden 1896 til 1898 og stortingsrepresentant i perioden 1892–1894.

## Referanser


## Se også
* Liste over ordførere i Arendal

## Kilder
* Folketellingen 1900
* Folketellingen 1910
* Bjørn Steenstrup:  *[https://runeberg.org/hvemerhvem/1973/0146.html Hvem er hvem? 1973]*
Muʿāwiyah II

**Muʿāwiya ibn Yazīd** (arabisk: ; IPA: ; født 661, død 684 i Dimašq) var den tredje kalifen av umajjadekalifatet. Han hersket i omtrent to til fire måneder i 683-684 etter å ha etterfulgt sin far Yazīd I. Riket han arvet var i dårlig forfatning med ʿAbd Allāh ibn az-Zubayr som hevdet han var den sanne kalifen mens han hersket over Hijaz og andre områder.

## Referanser
Konrad M. Havig

**Konrad Magnus Havig** (født 6. desember 1905 på Herøyholmen i Nordland, død 3. mai 1996) var rådmann og ordfører i Arendal.

Havig var sønn av ingeniør Einar Havig (f. 1876) og Anna Cathrine Hansen (1872-1953). Han giftet seg i 1937 med Emmie Elisabeth Jensen (1908–1950) datter av Ingvald Emil Jensen (f. 1870) og Kirsten Jensen (1875-1960). Han giftet seg senere med lærerinne Elsa Omland Pedersen (1918-1996), datter av handelsfullmektig Svend. B. Pedersen (1884–1958) og Bergliot Omland (1891–1941).

Havig tok Candidatus juris i 1928, var sakførerfullmektig frem til 1929, dommerfullmektig frem til 1932 og sekretær hos ordføreren i Arendal frem til 1934 da han ble ansatt som rådmann. Han satt som rådmann i Arendal til 1975. Han var med i en rekke styrer og utvalg i Arendal, blant annet som formann i havnestyret og fattigstyret. Han satt også som ordfører i Arendal en kort periode i 1941.

## Se også
* Liste over ordførere i Arendal 

## Arkivet
Arkivmateriale etter Konrad M. Havig befinner seg på Aust-Agder museum og arkiv i Arendal. Arkivet omfatter bl.a. korrespondanse, taler og avisutklipp.  

## Referanser


## Kilder
* Bjørn Steenstrup: *[[Hvem er hvem?]] [https://runeberg.org/hvemerhvem/1948/0213.html 1948]*
* Bjørn Steenstrup: *[https://runeberg.org/hvemerhvem/1973/0223.html Hvem er hvem? 1973]*

## Eksterne lenker
*
Brian Grazer

**Brian Grazer** (født 1951) er en amerikansk film- og TV-produsent. Grazer dannet produksjonsselskapet Imagine Entertainment sammen med Ron Howard i 1986.

Grazer mottok en Oscar for beste film for *[[Et vakkert sinn (film)|Et vakkert sinn]]* (2001). Han ble nominert til samme kategori med to andre filmer: *[[Apollo 13 (film)|Apollo 13]]* (1995) og *[[Frost/Nixon]]* (2008).

## Referanser


## Eksterne lenker
*
Thomas Langmann

**Thomas Langmann** (født 24. mai 1971) er en fransk filmprodusent og skuespiller.

Langmann er sønnen til filmregissøren Claude Berri, og han begynt sin skuespillerkarriere i noen av sin fars filmer. 

Han først produserte film var *[[Asterix og Obelix møter Cæsar]]* (1999), og han produserte også to to oppfølgerne *[[Asterix & Obelix: Oppdrag Kleopatra]]* (2002) og *[[Asterix og de olympiske leker]]* (2007). På sistnevnte var han også medregissør. Han produserte også *[[Blueberry (film)|Blueberry]]* (2004), basert på *[[Blueberry|tegneserien med samme navn]]*. I 2008 produserte han kritikersuksessene *[[Jacques Mesrine Del 1: Instinkt for mord]]* og *[[Jacques Mesrine Del 2: Samfunnsfiende #1]]*, om livet til den franske gangsteren Jacques Mesrine med Vincent Cassel i hovedrollen.

Langmann produserte *[[The Artist]]* (2011), kritikerfavoritten som vant fem Oscar-statuetter, inkludert Oscar for beste film.

## Referanser


## Eksterne lenker
* 
*
Gullfisk (trikk)

**Gullfisk** var kallenavnet på trikkene i seriene **Type B** og **Type E** i Oslo. Navnet oppsto på grunn av en spesiell strømlinjeformet utforming med en slags «hale». Trikkene ble bygget av lettmetall (aluminium) på Strømmens Værksted i Skedsmo og ved Skabo jernbanevognfabrik i Oslo mellom 1937 og 1939. Norge var i denne perioden langt fremme når det gjaldt utviklingen av lettmetallkonstruksjoner. I samme periode ble det bygget busser og jernbanemateriell av aluminium. 

## Oversikt over vognene
I alt ble det bygget 46 vogner. Prototypvognene hadde ulike tekniske og bremseteniske leverandører og løsninger. 

### Prototypene

* Prototypvognene 158 og 159 med elektrisk utstyr fra Vickers og trykkluftbremser
* Prototypvogn 160 med elektrisk utstyr fra Siemens; mekanisk håndbrems
* Prototypvognene 161 og 162, med halvautomatisk sjalting
* Prototypvogn 163, med monomotorer og gummiavfjæring, og mekanisk håndbrems. Monomotorer var en løsning som var langt forut for sin tid og som ikke slo igjennom før flere tiår senere.

### Type E-vogner

* 20 vogner beregnet for bytrafikk, 164–183, senere kalt E-vogner; mekanisk håndbrems.

### Type B-vogner
* 20 vogner beregnet for forstadsbanetrafikk, 184–203, kalt B-vogner. Trykkluftbremser og forberedt for fremtidig togkjøring.

## Bruken av Gullfiskene
Type B ble fra leveringen av brukt på forstadsbanene til Kolsås og Oppsal, mens Type E var ment som rene byvogner. Fordi gullfiskene var bredere enn tidligere vogntyper kunne de de første årene bare brukes på de linjene der skinnegangen var flyttet ut i bredden for å gi plass til at brede vogner kunne møtes. Prototypvognene var fra først av å se på Kjelsåsbanen. Senere ble alle overført til bruk på forstadsbanene, Lilleakerbanen, Østensjøbanen og fra og med 1974 også Ekebergbanen. Unntaket var 163, som ble utrangert allerede på 1950-tallet. 

I årenes løp gjennomgikk vognene en del moderniseringer, blant annet fikk de fjernlyskaster i fronten med henblikk på forstadsbanekjøring, og «dødmannsbrems». På 1970-tallet ble de ombygget til enmannsbetjening, det vil si uten egen konduktør. I 1974 var alle Gullfiskene blitt enmannsbetjent.

B-vognene var allerede fra leveringen av forberedt for å kunne togkjøres, med to vogner koplet i multippel; "B-tog". Dette ble iverksatt for fullt fra midt på 1950-tallet i takt med økende trafikk på Lilleaker–Østensjøbanen. Togkjøringen opphørte da vognene ble enmannsbetjente. 

De var de første trikkene i Oslo av aluminium, og var de første lette boggivognene i gatetrafikk. Frem til 1964 var de også raskere enn noen annen trikk eller forstadsbane i Norge.

## Hendelser
En Gullfisk-trikk var involvert i trikkebrannen i Strømsveien i 1958, der fem personer omkom. 

## Avvikling
De siste Gullfiskene ble tatt ut av bruk i 1985.

## Bevarte vogner

* Prototyp 163
* E1 166
* E1 170 (utstilt på Sporveismuseet i Oslo)
* E1 183
* B1 185 (bevart som arbeidsvogn 298 i Nordingrå i Sverige)
* B1 196
* B1 198 (ombygget til 1067 mm sporvidde og bevart av en privatperson i Kochi i Japan)
* B1 199
## Referanser




## Eksterne lenker
*
Kvadratisk pyramide

En **kvadratisk pyramide** er en pyramide med en kvadratsik grunnflate. Hvis toppunktet er vinkelrett over kvadratets sentrum, vil den ha symmetrien *C*4v.

## Johnson-legeme (J1)
Hvis alle sidene er likesidede trekanter, er pyramiden et Johnson-legeme (J1). De 92 Johnson-legemene ble fikk navn og ble beskrevet av den canadiske matematikeren Norman Johnson i 1966.

Denne kvadratiske Johnson-pyramiden kan karakteriseres ut ifra én enkelt kantlengde av parameter *a*.  Høyden *h* (fra kvadratets midtpunkt til toppunktet), er en slik pyramides areal *A* (med alle fem sidene) og volum *V* følgende:
:h=\frac{1}{\sqrt{2}}a
:A=(1+\sqrt{3})a^2
:V=\frac{\sqrt{2}}{6}a^3.

## Andre kvadratiske pyramider
Andre kvadratiske pyramider har likebeinte trekanter som sider.

For kvadratpyramider generelt, med grunnkantlengde *l* og høyde *h*, er arealet og volumet: 
:A=l^2+l\sqrt{l^2+(2h)^2}
:V=\frac{1}{3}l^2h.

## Nære polyedre

### Dualt polyeder
Den kvadratiske pyramiden er topologisk sett et *selvdualt polyeder*. Dualens kantlengde er ulik på grunn av *polar gjenngjeldelse*.

## Topologi
Som alle pyramider er den kvadratiske pyramider selvdual, da de har like mange sider som hjørner.

Kvadratpyramiden kan representeres med Wheel-fremstillinga W5.

## Eksterne lenker
* Eric W. Weisstein, Square pyramid(Johnson solid) hos MathWorld
* Eric W. Weisstein, Wheel graph
* Square Pyramid -- Interaktiv polyedermodell
* Virtual Reality Polyhedra www.georgehart.com: *The Encyclopedia of Polyhedra* (VRML [model](http://www.georgehart.com/virtual-polyhedra/vrml/square_pyramid_(J1).wrl) )
Hans Schrøder

**Hans Daniel Schrøder** (født 14. mars 1863 i Arendal, død 12. mai 1923 i Helsingør) var overrettssakfører og ordfører i Arendal.

Sønn av byfogd Ole Schrøder (1834–1892) og Dorothea Kallevig (1834–1863). Moren døde åtte dager etter fødselen. Han vokste opp hos sin mors foreldre, hos Emil Kallevig (1807-1899),  skipsreder og en av Arendals rikeste menn, og hans hustru Margaretha Dedekam. Hans giftet seg i 1889 med Sophie Boe (f. 1868), datter av konsul og skipsreder Christian Theodor Boe (1838–1927). De fikk barna Dorothea Dorthe Kallevig, oppkalt etter sin døde mor, Ole Schrøder, Johanne Amalie Schrøder og Alf Schrøder. 

Var ordfører i Arendal fra 1908 til 1913. Flyttet til Oslo i 1914

## Se også
* Liste over ordførere i Arendal

## Referanser


## Kilder
* Folketellingen 1865
* Folketellingen 1900
* Folketellingen 1910
* Bjørn Steenstrup: *[https://runeberg.org/hvemerhvem/1912/0241.html Hvem er hvem? 1912]*
Zhang Wannian

**Zhang Wannian** (forenklet kinesisk: 张万年, tradisjonell kinesisk: 張萬年, pinyin: *Zhāng Wànnián*; født i august 1928 i Huang fylke - nå Longkou - i provinsen Shandong i Kina, død 14. januar 2015) var en general og politiker i Kina. Han var i en periode medlem av Politbyrået i Kina.

## Biografi
Han ble med i Folkets frigjøringshærs Åttende rutearme i august 1944 og ble medlem av det kinesiske kommunistiske parti i august 1945. Over tid ble han forfremmet fra vanlig soldat til general. 

Fra 1958 til 1961 studerte han ved militærakademiet i Nanjing. Årene 1962-1966 ledet han hærens 367. regiment, knyttet til 123. divisjon av den 41. armé. Årene 1966-1968 var han visedirektør for kampdepartementet ved hovedkvarteret for militærregionen Guangzhou. Årene 1968-1978 ledet han 127. divisjon av den 43. armé. Årene 1978-1981 var han nestleder for den 43. arme og leder for den 127. divisjon. Han studerte ved Frigjøringshærens militærakademi 1978-79. Han ledet den 127. divisjon av det 43. korps i 1979 under den sino-vietnamesiske grensekrig. Årene 1981-82 ledet han det 43. korps. Årene 1982-85 var han visekommandant for Hunan militærregion.

Årene 1985-87 var han visekommandant av Guangzhou militærregion, og ble kommandant og visesekretær for partikomiteen der 1987 til 1990. Årene 1990-92 var han kommandat for militærregionen Jinan, og var visekretær for partikomiteen der.

I 1992 ble han medlem av den sentrale militærkommisjon og direktør såvel som sekretær for generalstabsdepartementet i Frigjøringshæren. I september 1995 ble han elevert til viseformann for Den sentrale militærkommisjon sammen med Chi Haotian. Han ble i 1997 eksekutiv viseformann for denne kommisjonen. Kort etter ble han medlem av Politbyrået. Han deltok som eneste militærrepresentant ved overføringsseremonien for Hongkong til Folkerepublikken Kina i 1997.

Han gikk av med pensjon i 2003.

## Referanser


## Eksterne lenker
* 
*
Scott Rudin

**Scott Rudin** (født 14. juli 1958) er en amerikansk teater- , TV- og filmprodusent. I 2012 ble han den første produsenten som hadde vunnet en pris i hver av de fire store årlige amerikanske prisseremoniene (EGOT: Emmy-prisen, Grammy Award, Oscar og Tony Award).

## Referanser


## Eksterne lenker
*
Jim Burke

**Jim Burke** er en amerikansk filmprodusent. Han er president i Ad Hominem Enterprises, et produksjonsselskap han startet sammen med Alexander Payne og Jim Taylor i 2004.

Før han startet i Ad Hominem Enterprises, jobbet han i Rysher Entertainment, som han også var med å starte.

Burke ble nominert til Oscar for beste film for *[[The Descendants]]* (2011).

## Referanser


## Eksterne lenker
*
Jan Geir Solheim

**Jan Geir Solheim** (født 28. august 1965) er politiker, bonde, drosjeeier og entreprenør. Han har vært aktiv i lokalpolitikken i Lærdal der han satt i kommunestyret i perioden 2007–2011. For perioden 2011–2015 var han ordfører i Lærdal kommune for Senterpartiet og ble gjenvalgt for en ny fireårsperiode etter kommunestyrevalget i 2015.

Senterpartiet gikk kraftig fram ved kommunestyrevalget i Lærdal  i 2015 og fikk 46,4 prosent av stemmene, en framgang på hele 17,7 prosent i forhold til kommunestyrevalget i 2011.

## Referanser
Edvard Hægstad

**Edvard Hægstad** (født 10. august 1938) er en norsk skuespiller fra Sparbu i Steinkjer. Han er en tidligere bonde som har drevet med amatørteater siden begynnelsen av 1960-tallet. 

I 2012 ble han kjent gjennom sin rolle som Oskar i kortfilmen, Tuba Atlantic av regissør Hallvar Witzø. Den 24. januar 2012 ble det annonsert fra Academy of Motion Picture Arts and Sciences at Tuba Atlantic var en av de nominerte filmene til Oscar for beste kortfilm for 2011.

Blant tidligere opptredener hadde Hægstad en rolle i musikkteateret om gruvesamfunnet Malm, *[[Eplene i messehagen]]*.  
Sommeren 2011 hadde han en sentral rolle i friluftsteatret *Folk ved sjøen* basert på en roman av Johan Bojer ved museet Kystens Arv i Stadsbygd.

## Filmografi
* *[[Tuba Atlantic]]* 2010, som Oskar

## Referanser


## Eksterne lenker
*
UD Leiria

**União Desportiva de Leiria** er en portugisisk fotballklubb fra byen Leiria i regionen Centro. Klubben ble grunnlagt i 1966 og lagets draktfarger er hvite med røde detaljer, mens bortedraktene er røde med blå underdel. UD Leiria spiller for øyeblikket i Liga de Honra, som er landets nest øverste divisjon, og spiller sine hjemmekamper på Municipal da Marinha Grande. Nåværende trener er Manuel Cajuda.

## Historie
Klubben ble grunnlagt i juni 1966 og spilte fra begynnelsen og utover 1970-tallet i nedre divisjoner. Gjennombruddet kom i 1979/1980-sesongen, da klubben rykket opp til øverste nivå for så å rykke ned igjen. Klubben fikk sin storhetsperiode fra midten av 1990-tallet, da klubben igjen rykket opp til øverste nivå og klarte å stabilisere seg i divisjonen. Deres beste plassering i seriesammenheng var da klubben endte på en femteplass i 2002/2003-sesongen, samme år som de også spilte seg frem til finalen i det portugisiske cupmesterskapet Taça de Portugal.

UD Leiria har også deltatt i europacupspill flere ganger, blant annet UEFA Intertoto Cup (1995, 2002, 2004, 2005 og 2007). De har også deltatt i UEFA-cupen to ganger, i 2003/2004 hvor de ble slått ut i første runde av norske Molde FK, og i 2007/2008 hvor de nådde første runde mot tyske Bayer Leverkusen.

I perioden fra 2003 og frem til 2011-sesongen spilte klubben på Estádio Dr. Magalhães Pessoa, som var bygget til EM i fotball 2004, men høye leieutgifter gjorde at klubben ble tvunget til å benytte samme stadion som den lokale klubben Atlético Clube Marinhense.

## Kjente spillere med tilknytting til klubben
*  Marco Airosa
*  Hugo Almeida
*  Kwame Ayew
*  Paulo Costinha
*  Derlei
*  Helton
*  João Paulo
*  Nuno Valente

## Eksterne lenker
* Klubbens offisielle nettsider
ISO 3166-2:FR

**ISO 3166-2:FR** er Frankrikes del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Frankrike er det definert koder for følgende underinndelinger:
* Metropolitansk Frankrike:
** 22 metropolitanske regioner
** 96 metropolitanske departementer
* Oversjøisk Frankrike: Fem oversjøiske departementer, ett avhengig område og sju oversøiske territorialkollektiver

Hver kode består av to deler, atskilt av en bindestrek. Første del er , ISO 3166-1 alfa-2-koden for Frankrike. Andre del er en av følgende:
* én bokstav (–): regioner
* to sifre, eller ett siffer fulgt av en bokstav: departementer
* to bokstaver: oversjøiske departementer, avhengig område og oversjøiske territorialkollektiver

Kodene for departementene bruker INSEE-nummeret, som for tiden brukes i postkoder, og blei brukt i bilskilt fram til 2009. INSEE-koder angis på følgende måte:
* 01–89 utenom 20: departementer oppretta før det 20. århundre, i alfabetisk rekkefølge (forstavelser av typen «Bas-» og «Haute-» ignoreres), utenom Paris og Yvelines, som erstatta de tidligere departementene Seine og Seine-et-Oise etter omorganiseringa av Paris-regionen i 1968.
* 90: Territoire de Belfort, som fikk departementsstatus i 1922
* 91–95: departementer oppretta etter omorganiseringa av Paris-regionen i 1968
* 2A og 2B: Corse-du-Sud og Haute-Corse, som blei oppretta etter at Korsika blei delt opp i 1975. Korsika hadde tidligere INSEE-nummeret 20.

Kodene for oversjøiske departementer, avhengig område og oversjøiske territorialkollektiver tilsvarer deres respektive koder i ISO 3166-1 alfa-2.

## Nåværende koder
### Metropolitanske regioner

### Oversjøiske departementer

### Metropolitanske departementer

### Avhengig område og oversjøiske territorialkollektiver

## Inndelinger inkludert i ISO 3166-1
De oversjøiske departementene og territorialkollektivene har også sine egne koder i ISO 3166-1, i tillegg til å være definert i ISO 3166-2:FR.

Det avhengige området Clipperton har en særskilt reservert kode i ISO 3166-1 alfa-2: . Dette er på forespørsel fra Den internasjonale telekommunikasjonsunion.

France métropolitaine (den delen av Frankrike som ligger i Europa) hadde tidligere sine egne koder i ISO 3166-1, med alfa-2-koden . Denne blei sletta i ISO 3166-1, og er nå særskilt reservert på forespørsel fra Frankrike.

## Endringer
Følgende endringer i Frankrikes oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Frankrikes regioner
* Frankrikes departementer
* Frankrikes oversjøiske departementer og territorier

## Eksterne lenker
* Departments of France, Statoids.com
Ding Wenchang

**Ding Wenchang** (kinesisk: 丁文昌; 1933–2022) var en kinesisk kommunistisk politiker og general.

Han gikk inn i Folkets frigjøringshær i juli 1951 og i det kinesiske kommunistiske parti i mai 1956. Han gjorde karriere i hærens flyvåpen, og ble ledende politisk offiser der i militæreregionen Shenyang. Han ble også medlem av den nasjonale folkekongress. Han ble generalmajot i 1988, generalløtynant i 1990 og general i 1996. 

## Referanser


## Eksterne lenker
*
Manfred Wolke

**Manfred Wolke** (1943–2024) var en østtysk weltervekt-bokser. Han var medlem av *Armeesportsklub Vorwärts Frankfurt an der Oder*. Volke ble olympisk mester i weltervekt i Sommer-OL 1968 i Mexico by da han slo Joseph Bessala fra Kamerun på en 4–1-avgjørelse i finalen. I 1972 tapte han for cubanske Emilio Correa og vant ingen medalje. Senere ble han trener, hovedsakelig for tungtvektsbokseren Axel Schulz, og også for Henry Maske.

## OL-medaljer
* 1968  Mexico by -  **Gull** i veltervekt  Øst-Tyskland

## Referanser


## Eksterne lenker
*
Asaf Jah V av Hyderabad

**Tahniyath Ali Khan, Asaf Jah V av Hyderabad** (født 11. oktober 1827, død 26. februar 1869) var nizam av Hyderabad fra 16. mai 1857 til sin død i 1869. Han etterfulgte sin far Farkundah Ali Khan på tronen.

Tahniyath Ali Khan overtok makten noen dager etter utbruddet av det store opprøret mot britene i India. Nizamen valgte å være lojal mot britene. Som belønning for dette fikk han tilbake kontrollen over distriktene Osmanabad og Raichur. Hans regjeringstid var preget av den mektige *[[diwan]]* Salar Jung.

I 1861 ble han utnevnt til storkommandørridder av Indias stjerneorden.

Han ble etterfulgt på *[[Gaddi|gaddien]]* av sin sønn Mahbub Ali Khan.

## Referanser
Å, salige stund uten like

**«Å salige stund uten like»** er en norsk påskesalme som ble skrevet av journalist og salmedikter Johan Halmrast i 1890.

Den er basert på Bibelens beretning om Maria Magdalena. Da påskesalmen ble publisert første gang, hadde den overskriften «Maria Magdalenas jubel». Melodien er av Kristian Wendelborg, også den fra 1890. Salmen ble trykt i en rekke sangbøker. Allerede på 1890-tallet står den i sangbøkene både til Frelsesarmeen og Misjonsforbundet. 

Salmen ble publisert i *[[Landstads reviderte salmebok]]* i 1924, og senere i *[[Norsk Salmebok]]* (NoS) som nummer 189, med tre strofer.
I Koralbok for den norske kirke (1926) står imidlertid en annen melodi, av Ludvig Dahl. Først i 4. utgave av koralboken (1947) ble Wendelborgs melodi funnet akseptabel til kirkebruk, men uoffisielt var den for lengst tatt i bruk.

## Innspillinger (i utvalg)
*Bernhard Johannessen med strykekvartett. Som «O, salige stund uten like». Innspillingen ble gjort i Stockholm 20. september 1927, og utgitt på 78-platene His Master's Voice X&nbsp;2630 og His Master's Voice A.L.&nbsp;2168.

## Litteratur
* Enstad, Nils-Petter: *…så fikk du den levende møte* (1990)
* Enstad, Nils-Petter: *Jeg som er ringest blant ringe. Johan Halmrast – mannen, forfatterskapet og salmen* (2016)

## Referanser
Ricky Rubio

**Ricard «Ricky» Rubio i Vives** (født 21. oktober 1990) er en spansk profesjonell basketballspiller. Han spiller for Phoenix Suns. Han ble draftet Minnesota Timberwolves i 2009.

## Referanser


## Eksterne lenker
* 
* 
* 
*
Nøkken (sang)

**«Nøkken»** er et norsk dikt og sang.

I Johan Sebastian Welhavens første diktsamling *Digte* fra 1838, er det et naturromantisk dikt som heter «Nøkken». Der forteller dikteren hvordan han legger øret ned til kildens bredd og hører nøkken spille harpe og synge vemodige kvad når det skumrer. Diktet «Nøkken : Jeg lagde mit Øre til Kildens Bred» fikk seinere en romansemelodi komponert av Halfdan Kjerulf (1815–1868).

I 1842 utgav Kjerulf *Sex Sange med Accompagnement af Pianoforte* (J. W. Cappelens forlag). Han omarbeidet to av sangene derfra, «Nøkken» og «Min Skat». Kjerulf utgav dem i 1867 som *2 Sange*. «Nøkken» har blitt stående som en av Kjerulfs fineste romanser.

## Innspillinger (i utvalg)
*Erling Kroghs kvartett med orkester. Innspilt i Oslo 27. august 1930. Utgitt på 78-platene His Master's Voice X&nbsp;3609 og His Master's Voice A.L.&nbsp;2145.

## Referanser
Hermod Brekke

**Hermod Brekke** (1932–2026) var en norsk professor og doktor techn.

Brekke var ansatt ved Kværner Hydro AS fra 1959 og teknisk sjef der fra 1972. Han ble tildelt doktorgrad (dr. Techn) i 1984 ved NTNU, med vannkraftturbiner som fagområde og var en tid leder for Vannkraftlaboratoriet. 

Han tok en rekke patenter på turbiner og mottok i 2006 gründerpris for utvikling av små turbiner. I 2013 mottok han Småkraftprisen.

## Bibliografi i utvalg
* *Mathematical modelling of oscillatory flow in hydropower plant conduits*, medforfatter, Xinxin Li. 1988. 
* *The hydroelectricity in the world : present and future*. 1996. 

## Referanser


## Eksterne lenker
* 
*
Bernina-Roseggbakken

**Bernina-Roseggbakken** er en hoppbakke som er lokalisert til Pontresina i Sveits. Den sto ferdig som en 40-meters (K40) bakke vinteren 1912, men byggingen startet alt i 1907. På 1920-tallet ble det besluttet å bygge en ny og større bakke. Den nye bakken var en 80-meters bakke (K80) som sto ferdig i 1925. Gamlebakken var i bruk til innpå 1960-tallet, men er nå revet. Bakkerekorden i den nye bakken innehas av Adolph Badrutt og lyder på 75 meter (som var verdensrekord). Den ble satt i 1930.

## Referanser
Is VII

**Is VII** er en form av is som har inntatt en kubisk struktur. Trippelpunktet mellom is VII, is VI og vann ligger på 355&nbsp;K (ca. 82°&nbsp;C) og 2,216&nbsp;GPa (ca. &nbsp;atm. Is VII kan også fremstilles ved å øke trykket tilstrekkelig.

Vitenskapsmenn spekulerer i om is VII kan utgjøre en fast bunn på planeter rundt andre stjerner, for eksempel på Gliese 436 b som stort sett består av vann.

Vanlig vannholdig is kalles *is I<sub>h</sub>*. I laboratorier is blitt fremstilt fra *is II* til *is XV* ved ulike temperaturer og trykk.

## Referanser
NM i ishockey 2012

**[[Ishockey-NM|NM i ishockey]] 2012** er den 73. sesongen av norgesmesterskapet i ishockey for herrer. Sparta Warriors er regjerende mester. De åtte beste fra GET-ligaen 2011-12 kvalifiserer seg for sluttspillet. Sluttspillet vil starte med første kvartfinalene 4. mars 2012. Hvis kampen ender uavgjort ved full tid vil det, i motsetning til i seriespillet, bli spilt 20 minutters omganger med fem utespillere på isen for hvert lag. Det første laget som scorer mål vinner kampen. 

## [[GET-ligaen 2011/12|GET-ligaen 2011-12]]

## Sluttspillet

### Kvartfinaler
Kvartfinalene spilles best av 7 kamper. I kvartfinalen velger lag 1 mellom lag 7/8. Deretter velger lag 2 mellom gjenværende lag 7/8 og lag 6. Lag 3 velger deretter mellom gjenværende lag 6/7/8 og lag 5. Høyest rangert lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6. 

#### Kvartfinale 1

#### Kvartfinale 2

#### Kvartfinale 3

#### Kvartfinale 4

### Semifinaler
I semifinalen velger høyest rangerte lag mellom de to lavest rangerte lag etter plassering i grunnserien. Høyest rangerte lag har hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6. 

#### Semifinale 1

#### Semifinale 2

### Finale
I finalen har høyest rangerte lag etter plassering i grunnserien hjemmekamp i kamp 1, 3, 5 og 7, mens lavest rangerte lag har hjemmekamp i kamp 2, 4 og 6.

## Statistikk
#### Poengligaen

#### Beste målvakter
*De fem beste målmaktene ut fra gjennomsnittlig mål mot.*

#### Publikum

## Se også
*NM i ishockey
*GET-ligaen 2011/12
Is Ih

**Is I<sub>h</sub>** er den heksagonale krystallformen for vanlig is, eller frossent vann. Nesten alt av is i biosfæren er is Ih med unntak av bare en liten mengde is I<sub>c</sub> som tidvis finnes i den øvre atmosfæren. Is Ih har mange spesielle egenskaper som er relevant for eksistensen av liv og reguleringen av et globalt klima.

Is Ih er stabil ned til -200°&nbsp;C og kan eksistere ved trykk opp til 0,2&nbsp;GPa. Krystallstrukturen karakteriseres av heksagonal symmetri og nær tetraedrisk sammenkoblede vinkler.

## Referanser


## Litteratur
* Fletcher, N. H. (1970): *The Chemical Physics of Ice*, Cambridge UP. ISBN 0-521-07597-1
* Petrenko, Victor F. & Whitworth, Robert W. (1999): *Physics of Ice*, Oxford UP. ISBN 0-19-851894-3
Svampe

***Svampe*** er en norsk barne- og fantasyfilm fra 1990, regissert av Martin Asphaug. Rollen som Svampe spilles av Martin Bliksrud.

## Handling
Filmen handler om Svampe Nilsen, en ni år gammel gutt som drømmer seg bort i sin egen verden, Irrburr. Her møter han mange spesielle typer og stort sett er det bare gode krefter. Men det bor også en mann på en stor svart motorsykkel der og han har skumle hensikter. Det blir 3 spennende sommerdager i Svampes liv.

## Mottakelse
VG og Dagsavisen ga den terningkast 4, mens Dagbladet gav tre. Pål Frostad i Filmfront gav den terningkast to i 2010 og mente den var alt for rar og lite engasjerende for en tiåring. Etter å ha sett opp igjen den som voksen skrev han: «Selv når jeg ser filmen om igjen nå fatter jeg ikke helt hvorfor denne filmen er laget. Hva var vitsen med dette som ligner mer på et nymoderne teaterstykke».

## Roller
* Martin Bliksrud – Svampe Nilsen
* Karl Sundby – Beinet
* Øyvin Berven – Svampes far
* Edith Carlmar – Gammel dame
* Brit Elisabeth Haagensli – Laura
* Tone Helly-Hansen – Svampes mor
* Bjørn Jenseg – Gammel mann
* Sverre Anker Ousdal – Skyggen
* Erlend Sandem – Kowinckel
* Kari Simonsen – Edna
* Espen Skjønberg – Trym

## Referanser


## Eksterne lenker
* 
* *[http://www.filmweb.no/film/article253196.ece Svampe]* hos Filmweb
Salon.com

**Salon.com** er et amerikansk nettbasert nyhetsmagasin som ble lansert i 1995. Magasinet oppdateres en gang i uka og har hovedfokus på amerikansk politikk og populærkultur (film, musikk og bøker). 

Hovedkvarteret ligger i San Francisco.

*Salon.com* ble startet av David Talbot den 20. november 1995 og var en av de første publikasjonene som ble lansert utelukkende på internett. I starten handlet magasinet hovedsakelig om populærkultur. På slutten av 1990-tallet begynte det også å dekke amerikansk politikk, noe som skyldtes riksrettssaken mot president Clinton.

## Referanser


## Eksterne lenker
* 
*
Benoît Cheyrou

**Benoît Cheyrou** (født 3. mai 1981 i Suresnes) er en fransk fotballspiller som spiller for Olympique de Marseille i Ligue 1. Han spiller sentral midtbane og er ofte brukt som en dyptliggende playmaker for angrepet. Cheyrou er kjent for sin visjon, distribusjon, og assiststanse.

## Referanser


## Eksterne lenker
*
Teriomima

***Teriomima*** er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).  

## Utseende
Ganske små (vingespenn ca. 23-30 millimeter) sommerfugler med brede, avrundede vinger. Oversiden er gjerne hvit eller gulaktig med svarte vingespisser, undersiden er lys med små, brune flekker.

## Levevis
Larvene lever av blågrønnbakterier, alger, lav og annet organisk materiale som de skraper av trestammer.
De lever på trær som har kolonier av maur i slekten *[[Crematogaster]]*, som passer på dem og til gjengjeld får drikke søte sekreter som larvene skiller ut.
Disse sommerfuglene lever i skog, særlig tropisk regnskog.

## Utbredelse
Slekten er utbredt i det sørøstlige og østlige Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Poritiinae
***** delgruppe / stamme Liptenini
****** delgruppe Liptenina
******* slekt ***Teriomima*** Kirby, 1887
******** *[[Teriomima micra]]* (Grose-Smith, 1898)
******** *[[Teriomima parva]]* Hawker-Smith, 1933
******** *[[Teriomima puella]]* Kirby, 1887
******** *[[Teriomima puellaris]]* Trimen, 1894
******** *[[Teriomima subpunctata]]* Kirby, 1887
******** *[[Teriomima williami]]* Henning & Henning, 2004
******** *[[Teriomima zuluana]]* van Son, 1949

## Kilder
* ''Teriomima'' på Tree of life

## Eksterne lenker
* 
* Finnish lepidoptera – http://www.nic.funet.fi/
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilder av ''Teriomima zuluana''